L'Union Eoropea ła xe un union economega e poidega soranasional, che ła ciapa rento 27 stadi eoropei. L'Union Eoropea ła ga creà on so marcà interno ugnoło grasie a łexi eoropee bone par tuti i stadi menbri, inte łe materie 'ndo che i menbri i ga vosù tratar. Łe poideghe de l'Ue łe vol segurar ła łibara sircołasion de parsone, beni, servisi, schei rento al marcà ugnoło, emetar łexi in materea de justisia e dafari interni, mantegner poideghe comuni in materea de trafego, agricoltura, pesca e cresita rexonał e ła saldesa e ła cresita economega dei so menbri. L'Union Eoropea ła xe stà fondamentà co on longo iter de tratai tacà inte el 1957 co el Tratà de Roma, che ga fat nasar l'Ue co el nome de Comunità Economega Eoropea , altri tratai inportanti i xe stai el Tratà de Maastricht del 1992, che ga anca portà al nome de des e chel de Łisbon. Xe stà inventà on scheo eoropeo el eoro, che el vien doparà da 20 dei Stati menbri. L'UE ła ga na superfixe de 4,475,757 km² e na popołasion de 513 mijoni de aneme. Inte el 2012 ła ga risevù el premio Nobel par ła paxe. Da sénplese organizazion internazional, l'Union europea, inte ell corso dei anni, la ga gradualmente aquisìo numarose prerogative tìpeghe de na federazion, col progressìo trasferimento de poderi e de sovranità dai Stati menbri ai organismi comunitari. Malgrado questo, la se fonda tuta ora su tratai internazionai recepìi a livel interno da tuti i Stati menbri, e no la costituisse na entità polìtega unitaria. El problema de la definizion de l'atual status zurìdego del'Union el xe sfossà, el 29 de otobre 2004, inte la firma, a Roma, del 'tratà che l'istituisse na Costituzion par l'Europa, comunamente conossùo cofà Costituzion europea. Tal testo el ribadisse la possibiità de na par la promozion de iniziative de integrazion intra grupi de paesi, za prevista inte el tratà de Amsterdam e inte quelo de Nizza. Un novo tratà le giera stà domandà dal Consegio europeo traverso la Dicïarazion de Laeken dopoché el funzionament de le istituzion comuni, el xe atualmente ritegnùo inadato a la coesistença de ben 27 Stati membri, ogni un dei quai co dirito de veo in àree fondamentai de la polìtega comun. El processo de ratìfega de la Costituzion el se ga interoto el 29 de Magio del 2005 co un referéndum popolar col qual el 54,7% de l'eletorà francese el ga cernìo de no sotoscrìvar el Tratà, pochi di drìo, el 1° de Zugno, anca la popołasion dei Paesi Bassi la se ga dicïarà contraria a l'introduzion del Tratà . Seben che i 18 Stato menbri i gabia recepìo el documento, prevaletemente par vìa parlamentar, sta costituzion na la xe mai intrada in vigor. Dopo el "perìodo de riflession" durà di ani, la canceliera todesca Angela Merkel la ga deciso de rilançar el processo de riforma co la Dicïarazion de Berlin del 25 de Março del 2007, in ocasion dei 50 ani de l'Europa Unìa, col qual se esprimeva la volontà de desfar el gropo entro pochi mesi al fin de consentir la intrada in vigor de un novo tratà inte el 2009, ano de le elezion del novo Parlamento Europeo. Se ga svolto cussì soto la presidença todesca de l'Union el vèrtese de Bruxelles intra el 21 e el 23 de Zenaro del 2007 inte el qual se xe rivai a un acordo sul novo tratà de riforma. L'acordo el recepisse gran parte de le inovazion contegnùe inte la Costituzion, anca se co calche modìfega par cavar el caràtare costituzional al testo e mecanismi par alguni paesi de "cïamarse fora" da polìteghe comuni.